title: Padomes Īstenošanas regula (ES) 2021/478 (2021. gada 22. marts), ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem

text:
                  22.3.2021

                  LV

                  Eiropas Savienības Oficiālais Vēstnesis

                  LI 99/1

         PADOMES ĪSTENOŠANAS REGULA (ES) 2021/478
         (2021. gada 22. marts),
         ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2020/1998 (2020. gada 7. decembris) par ierobežojošiem pasākumiem pret nopietniem cilvēktiesību pārkāpumiem un aizskārumiem (1) un jo īpaši tās 14. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2020. gada 7. decembrī pieņēma Regulu (ES) 2020/1998.

                     (2)

                     Augstā pārstāvja Eiropas Savienības vārdā sniegtajā deklarācijā par ES globālo cilvēktiesību sankciju režīmu Savienība un tās dalībvalstis 2020. gada 8. decembrī atkārtoti apstiprināja savu stingro apņemšanos veicināt un aizsargāt cilvēktiesības visā pasaulē. ES globālais cilvēktiesību sankciju režīms uzsvēra Savienības apņemšanos pastiprināt savu lomu smagu cilvēktiesību pārkāpumu un aizskārumu novēršanā visā pasaulē. Viens no Savienības stratēģiskajiem mērķiem ir panākt, lai ikviens varētu faktiski izmantot savas cilvēktiesības. Cilvēka cieņas, brīvības, demokrātijas, līdztiesības, tiesiskuma un cilvēktiesību ievērošana ir Savienības un tās kopējās ārpolitikas un drošības politikas pamatvērtības.

                     (3)

                     Padome 2021. gada 2. martā pieņēma Lēmumu (KĀDP) 2021/372 (2) un Īstenošanas regulu (ES) 2021/371 (3), ar kuru sarakstā tika iekļautas četras Krievijas personas, kas iesaistītas nopietnos cilvēktiesību pārkāpumos Krievijā, tostarp patvaļīgos arestos un aizturēšanās, kā arī plašā un sistemātiskā mierīgas pulcēšanās un biedrošanās brīvības un uzskatu un vārda brīvības apspiešanā.

                     (4)

                     Savienība joprojām pauž dziļas bažas par dažādās pasaules daļās notiekošiem smagiem cilvēktiesību pārkāpumiem un aizskārumiem, piemēram, spīdzināšanu, sodīšanu ar nāvi bez tiesas sprieduma, piespiedu pazušanu vai sistemātisku piespiedu darba izmantošanu, ko veikušas personas un vienības Ķīnā, Korejas Tautas Demokrātiskajā Republikā (KTDR), Lībijā, Eritrejā, Dienvidsudānā un Krievijā.

                     (5)

                     Šajā sakarā Regulas (ES) 2020/1998 I pielikumā izklāstītajā to fizisku vai juridisku personu, vienību vai struktūru sarakstā, kurām piemēro ierobežojošus pasākumus, būtu jāiekļauj 11 personas un četras vienības.

                     (6)

                     Tādēļ būtu attiecīgi jāgroza Regula (ES) 2020/1998,

               IR PIEŅĒMUSI ŠO REGULU.

            1. pants
            Regulas (ES) 2020/1998 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. martā

                  Padomes vārdā –

                  priekšsēdētājs

               J. BORRELL FONTELLES

            (1)  OV L 410I, 7.12.2020., 1. lpp.

            (2)  Padomes Lēmums (KĀDP) 2021/372 (2021. gada 2. marts), ar ko groza Lēmumu (KĀDP) 2020/1999 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 71I, 2.3.2021., 6. lpp.).

            (3)  Padomes Īstenošanas regula (ES) 2021/371 (2021. gada 2. marts), ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 71I, 2.3.2021., 1. lpp.).

            PIELIKUMS
            Regulas (ES) 2020/1998 I pielikumu groza šādi:

                        1)

                        A daļā (“Fiziskas personas”) izklāstīto fizisku personu sarakstu groza šādi:

                                    a)

                                    otrās slejas virsrakstu “Vārds, uzvārds (Krievu valodas transliterācija)” aizstāj ar “Vārds, uzvārds (transliterācija latīņu alfabēta burtos)”;

                                    b)

                                    trešās slejas virsrakstu “Vārds, uzvārds (Krievu valodā)” aizstāj ar “Vārds, uzvārds”;

                                    c)

                                    pievieno šādus ierakstus:

                                                Vārds, uzvārds (transliterācija latīņu alfabēta burtos)

                                                Vārds, uzvārds

                                                Identifikācijas informācija

                                                Pamatojums iekļaušanai sarakstā

                                                Sarakstā iekļaušanas datums

                                                “5.

                                                ZHU Hailun

                                                朱海仑(Ķīniešu rakstībā)

                                                Amats(i): Bijušais Xinjiang Uyghur autonomā reģiona (XUAR) 13. tautas kongresa vadītāja vietnieks
                                                Dzimšanas datums: 1958. gada janvāris
                                                Dzimšanas vieta: Lianshui, Jiangsu (Ķīna)
                                                Valstspiederība: Ķīna
                                                Dzimums: vīrietis

                                                Bijušais Xinjiang Uyghur autonomā reģiona (XUAR) politiskās un juridiskās komisijas sekretārs un bijušais XUAR partijas komitejas sekretāra vietnieks (2016–2019). Bijušais XUAR 13. tautas kongresa, reģionālas likumdošanas iestādes, vadītāja vietnieks (no 2019. gada līdz 2021. gada februārim).

                                                22.3.2021.

                                                Būdams XUAR politiskās un juridiskās komisijas sekretārs (2016–2019), Zhu Hailun bija atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņēma svarīgu politisku amatu, kurā bija atbildīgs par plaša mēroga novērošanas, aizturēšanas un indoktrinācijas programmu, kas vērsta pret uiguriem un citiem musulmaņu etnisko minoritāšu pārstāvjiem. Zhu Hailun ir raksturots kā šīs programmas “arhitekts”. Tādēļ viņš ir atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu, kas vērsta pret uiguru un citu musulmaņu etnisko minoritāšu pārstāvjiem.

                                                Būdams XUAR 13. tautas kongresa vadītāja vietnieks (no 2019. – 2021. gada februārim), Zhu Hailun turpināja saglabāt izšķirošu ietekmi XUAR, kur turpinās plaša mēroga novērošanas, aizturēšanas un indoktrinācijas programma, kas vērsta pret uiguriem un citiem musulmaņu etnisko minoritāšu pārstāvjiem.

                                                6.

                                                WANG Junzheng

                                                王君正(Ķīniešu rakstībā)

                                                Amats(i): Xinjiang ražošanas un celtniecības korpusa (XPCC) partijas sekretārs un Ķīnas Xinjiang Uyghur autonomā reģiona partijas komitejas sekretāra vietnieks. XPCC politiskais komisārs un China Xinjian Group izpilddirektors
                                                Dzimšanas datums: 1963. gada maijs
                                                Dzimšanas vieta: Linyi, Shandong (Ķīna)
                                                Valstspiederība: Ķīna
                                                Dzimums: vīrietis

                                                   Xinjiang ražošanas un celtniecības korpusa (XPCC) partijas sekretārs un Ķīnas Xinjiang Uyghur autonomā reģiona (XUAR) partijas komitejas sekretāra vietnieks kopš 2020. gada aprīļa, kā arī XPCC politiskais komisārs kopš 2020. gada maija. Bijušais XUAR politiskās un juridiskās komitejas sekretārs (no 2019. gada februāra līdz 2020. gada septembrim). Wang Junzheng ieņem arī citus augstus amatus XPCC.

                                                   XPCC ir valstij piederoša ekonomikas un paramilitāra organizācija XUAR, kura Xinjiang īsteno administratīvas pilnvaras un kontrolē saimnieciskās darbības.

                                                22.3.2021.

                                                Kopš 2020. gada būdams XPCC partijas sekretārs un politiskais komisārs, Wang Junzheng ir iesaistīts visu XPCC īstenoto politikas virzienu pārraudzībā. Ieņemot šo amatu, viņš ir atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem, kas inter alia saistīti ar XPCC īstenoto plaša mēroga novērošanas, aizturēšanas un indoktrinācijas programmu, kas vērsta pret uiguriem un citiem musulmaņu etnisko minoritāšu pārstāvjiem.

                                                Viņš ir atbildīgs arī par to, ka XPCC sistemātiski izmanto uiguru un citu musulmaņu etnisko minoritāšu pārstāvjus piespiedu darbam, jo īpaši kokvilnas laukos.
                                                Kopš 2020. gada būdams XUAR partijas komitejas sekretāra vietnieks, Wang Junzheng ir iesaistīts visu Xinjiang īstenoto drošības politikas virzienu pārraudzībā, tostarp attiecībā uz minēto programmu, kas vērsta pret uiguriem un citiem musulmaņu etnisko minoritāšu pārstāvjiem. Būdams XUAR politiskās un juridiskās komitejas sekretārs (no 2019. gada februāra līdz 2020. gada septembrim), Wang Junzheng bija atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņēma svarīgu politisku amatu, kurā bija atbildīgs par minētās programma pārraudzību un īstenošanu.

                                                7.

                                                WANG Mingshan

                                                王明山 (Ķīniešu rakstībā)

                                                Amats(i): Xinjiang Uyghur autonomā reģiona (XUAR) partijas komitejas pastāvīgās komitejas loceklis un XUAR politiskās un juridiskās komitejas sekretārs
                                                Dzimšanas datums: 1964. gada janvāris
                                                Dzimšanas vieta: Wuwei, Gansu (Ķīna)
                                                Valstspiederība: Ķīna
                                                Dzimums: vīrietis

                                                   Xinjiang Uyghur autonomā reģiona (XUAR) partijas komitejas pastāvīgās komitejas loceklis un XUAR politiskās un juridiskās komitejas sekretārs kopš 2020. gada septembra. Xinjiang sabiedriskās drošības biroja (XPSB) bijušais direktors un partijas sekretāra vietnieks laikposmā no 2017. līdz 2021. gadam.

                                                22.3.2021.

                                                Kopš 2020. gada septembra būdams XUAR politiskās un juridiskās komitejas sekretārs, Wang Junzheng ir atbildīgs par iekšējās drošības un tiesībaizsardzības uzturēšanu XUAR. Tādējādi viņš ieņem svarīgu politisku amatu, kurā ir atbildīgs par plaša mēroga novērošanas, aizturēšanas un indoktrinācijas programmas, kas vērsta pret uiguriem un citiem musulmaņu etnisko minoritāšu pārstāvjiem, pārraudzību.

                                                Būdams XPSB bijušais direktors un partijas sekretāra vietnieks (no 2017. gada līdz 2021. gada janvārim), viņš ieņēma svarīgu amatu Xinjiang drošības aprātā un bija tieši atbildīgs par minētās programmas īstenošanu. Konkrēti, XPSB ir izvērsusi “Integrētu vienotas darbības platformu” (IJOP), lielo datu programmu, ko izmanto, lai izsekotu miljoniem uiguru Xinjiang reģionā un atzīmētu tos, kuri tiek uzskatīti par “potenciālu apdraudējumu”, kā nosūtāmus uz aizturēšanas nometnēm.
                                                Savā pašreizējā amatā un savu iepriekšējo amatu dēļ Wang Mingshan ir atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem.

                                                8.

                                                CHEN Mingguo

                                                陈明国
                                                (Ķīniešu rakstībā)

                                                Amats(i): Xinjiang sabiedriskās drošības biroja (XPSB) direktors un Xinjiang Uygur autonomā reģiona (XUAR) tautas valdības priekšsēdētāja vietnieks
                                                Dzimšanas datums: 1966. gada oktobris
                                                Dzimšanas vieta: Yilong, Sichuan (Ķīna)
                                                Valstspiederība: Ķīna
                                                Dzimums: vīrietis

                                                   Xinjiang sabiedriskās drošības biroja (XPSB) direktors kopš 2021. gada un Xinjiang Uygur autonomā reģiona (XUAR) tautas valdības priekšsēdētāja vietnieks.

                                                22.3.2021.

                                                Būdams XPSB direktors, Chen Mingguo ieņem svarīgu amatu Xinjiang drošības aprātā un ir tieši iesaistīts plaša mēroga novērošanas, aizturēšanas un indoktrinācijas programmas, kas vērsta pret uiguriem un citiem musulmaņu etnisko minoritāšu pārstāvjiem, īstenošanā. Konkrēti, XPSB ir izvērsusi “Integrētu vienotas darbības platformu” (IJOP), lielo datu programmu, ko izmanto, lai izsekotu miljoniem uiguru Xinjiang reģionā un atzīmētu tos, kuri tiek uzskatīti par “potenciālu apdraudējumu”, kā nosūtāmus uz aizturēšanas nometnēm. Tādēļ Chen Mingguo ir atbildīgs par nopietniem cilvēktiesību pārkāpumiem Ķīnā, jo īpaši patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem.

                                                9.

                                                   JONG Kyong-thaek (jeb CHO
                                                   ’N
                                                   G, Kyo
                                                   ’n
                                                   g-t
                                                   ’a
                                                   ek)

                                                정경택
                                                (Korejiešu rakstībā)

                                                Amats(i): Korejas Tautas Demokrātiskās Republikas (KTDR) valsts drošības ministrs
                                                Dzimšanas datums: starp 1.1.1961. un 31.12.1963.
                                                Valstspiederība: Ziemeļkoreja
                                                Dzimums: vīrietis

                                                   Jong Kyong-thaek kopš 2017. gada ir Korejas Tautas Demokrātiskās Republikas (KTDR) valsts drošības ministrs.
                                                KTDR Valsts drošības ministrija ir viena no vadošajām iestādēm, kas ir atbildīga par KTDR represīvās drošības politikas īstenošanu, galvenokārt par politiskās opozīcijas, “graujošas” informācijas plūsmas no ārzemēm un citas rīcības, ko uzskata par nopietnu politisku apdraudējumu politiskajai sistēmai un tās vadībai, identificēšanu un apspiešanu.

                                                22.3.2021.

                                                Būdams Valsts drošības ministrijas vadītājs, Jong Kyong-thaek ir atbildīgs par nopietniem cilvēktiesību pārkāpumiem KTDR, jo īpaši par spīdzināšanu un citādu nežēlīgu, necilvēcīgu vai pazemojošu rīcību vai sodīšanu, par ārpustiesas, tūlītēju vai patvaļīgu nāvessodu izpildi un nogalināšanu, personu piespiedu pazušanu un patvaļīgiem arestiem vai aizturēšanu, kā arī par plašu piespiedu darbu un seksuālu vardarbību pret sievietēm.

                                                10.

                                                RI Yong Gil
                                                (jeb RI Yong Gi, RI Yo
                                                   ’n
                                                   g-kil, YI Yo
                                                   ’n
                                                   g-kil)

                                                리영길
                                                (Korejiešu rakstībā)

                                                Amats(i): Korejas Tautas Demokrātiskās Republikas (KTDR) sabiedrības drošības ministrs
                                                Dzimšanas datums: 1955. gads
                                                Valstspiederība: Ziemeļkoreja
                                                Dzimums: vīrietis

                                                   Ri Yong Gil kopš 2021. gada janvāra ir Korejas Tautas Demokrātiskās Republikas (KTDR) sabiedrības drošības ministrs un no 2018. gada līdz 2021. gada janvārim bija Korejas Tautas armijas ģenerālštāba vadītājs.
                                                KTDR Sabiedrības drošības ministrija (pirms tam tā bija pazīstama ar nosaukumu “Tautas drošības ministrija” vai “Publiskās drošības ministrija”) ir viena no vadošajām iestādēm, kas atbild par KTDR represīvās drošības politikas īstenošanu, tostarp par tādu personu nopratināšanu un sodīšanu, kas “nelikumīgi” bēg no KTDR. Konkrēti Sabiedrības drošības ministrija ar tās Pārmācības biroja starpniecību atbild par soda nometņu un īstermiņa aizturēšanas un labošanas darba centru uzturēšanu, kur cietumnieki (aizturētie) tiek pakļauti apzinātai badināšanai un citādai necilvēcīgai attieksmei.

                                                22.3.2021.

                                                Būdams Sabiedrības drošības ministrijas vadītājs, Ri Yong Gil ir atbildīgs par nopietniem cilvēktiesību pārkāpumiem KTDR, jo īpaši par spīdzināšanu un citādu nežēlīgu, necilvēcīgu vai pazemojošu rīcību vai sodīšanu, par ārpustiesas, tūlītēju vai patvaļīgu nāvessodu izpildi un nogalināšanu, personu piespiedu pazušanu un patvaļīgiem arestiem vai aizturēšanu, kā arī par plašu piespiedu darbu un seksuālu vardarbību pret sievietēm.
                                                Kā bijušais Korejas Tautas armijas ģenerālštāba vadītājs Ri Yong Gil ir atbildīgs arī par plaši izplatītajiem nopietnajiem cilvēktiesību pārkāpumiem, ko pastrādājusi Korejas Tautas armija.

                                                11.

                                                   Mohammed Khalifa Al-Kani (jeb Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)

                                                الكاني خليفة محمد (Arābu rakstībā)

                                                Amats(i): Kaniyat Militia vadītājs
                                                Dzimšanas datums: 3.5.1979.
                                                Valstspiederība: Lībija
                                                Pases numurs: F86JKFJF
                                                Dzimums: vīrietis

                                                   Mohammed Khalifa Al-Kani ir Kaniyat Militia vadītājs; šis grupējums no 2015. gada līdz 2020. gada jūnijam kontrolēja Tarhuna pilsētu Lībijā. Minētajā amatā viņš pārrauga visas Kaniyat Militia darbības. Šajā amatā kā Kaniyat Militia vadītājs viņš ir atbildīgs par nopietniem cilvēktiesību aizskārumiem Lībijā, jo īpaši par cilvēku sodīšanu ar nāvi bez tiesas sprieduma un piespiedu pazušanu Tarhuna pilsētā no 2015. gada līdz 2020. gada jūnijam.
                                                2020. gada jūnija sākumā Mohammed Khalifa Al-Kani un Kaniyat Militia aizbēga no Tarhuna uz Lībijas austrumdaļu. Pēc tam Tarhuna tika atrasti vairāki masu kapi, kurus saista ar Kaniyat Militia.

                                                22.3.2021.

                                                12.

                                                   Abderrahim Al-Kani (jeb Abdul-Rahim AL-KANI, Abd-al-Rahim AL-KANI)

                                                الرحيم الكاني عبد (Arābu rakstībā)

                                                Amats(i): Kaniyat Militia loceklis
                                                Dzimšanas datums: 7.9.1997.
                                                Valstspiederība: Lībija
                                                Pases numurs: PH3854LY
                                                ID numurs: 119970331820
                                                Dzimums: vīrietis

                                                   Abderrahim Al-Kani ir nozīmīgs Kaniyat Militia loceklis un Kaniyat Militia vadītāja Mohammed Khalifa Al-Khani brālis. Kaniyat Militia no 2015. gada līdz 2020. gada jūnijam kontrolēja Tarhuna pilsētu Lībijā.

                                                   Abderrahim Al-Kani ir atbildīgs par Kaniyat Militia iekšējo drošību. Šajā amatā viņš ir atbildīgs par nopietniem cilvēktiesību aizskārumiem Lībijā, jo īpaši par cilvēku sodīšanu ar nāvi bez tiesas sprieduma un piespiedu pazušanu Tarhuna pilsētā no 2015. gada līdz 2020. gada jūnijam.

                                                22.3.2021.

                                                2020. gada jūnija sākumā Abderrahim Al-Kani un Kaniyat Militia aizbēga no Tarhuna uz Lībijas austrumdaļu. Pēc tam Tarhuna tika atrasti vairāki masu kapi, kurus saista ar Kaniyat Militia.

                                                13.

                                                Aiub Vakhaevich KATAEV
                                                (jeb Ayubkhan Vakhaevich KATAEV)

                                                Аюб Вахаевич КАТАЕВ
                                                (jeb Аюбхан Вахаевич КАТАЕВ) (Krievu rakstībā)

                                                Amats(i): Krievijas Federācijas Iekšlietu ministrijas nodaļas vadītājs Argun pilsētā Čečenijas Republikā.
                                                Dzimšanas datums: 1.12.1980. vai 1.12.1984.
                                                Valstspiederība: Krievija
                                                Dzimums: vīrietis

                                                Krievijas Federācijas Iekšlietu ministrijas nodaļas vadītājs Argun pilsētā Čečenijas Republikā.

                                                22.3.2021.

                                                Šajā amatā kā Krievijas Federācijas Iekšlietu ministrijas nodaļas vadītājs Argun pilsētā Aiub Kataev pārrauga vietējo valsts drošības un policijas aģentūru darbu. Būdams šajā amatā, viņš personīgi pārrauga plašās un sistemātiskās vajāšanas Čečenijā, kuras sākās 2017. gadā. Represijas tiek vērstas pret lesbietēm, gejiem, biseksuāļiem, transpersonām un interseksuāļiem (LGBTI), pret personām, par kurām tiek pieņemts, ka tās pieder LGBTI grupām, un pret citām personām, kuras tur aizdomās, ka tās ir Čečenijas Republikas vadītāja Ramzan Kadyrov pretinieki. Aiub Kataev un viņa komandētie spēki ir atbildīgi par nopietniem cilvēktiesību pārkāpumiem Krievijā, jo īpaši par spīdzināšanu un citu nežēlīgu, necilvēcīgu vai pazemojošu rīcību, kā arī par patvaļīgu aizturēšanu un ārpustiesas vai patvaļīgu nāvessodu izpildi un nogalināšanu.

                                                Saskaņā ar daudzu liecinieku apgalvojumiem Aiub Kataev personīgi pārraudzīja aizturēto spīdzināšanu un piedalījās tajā.

                                                14.

                                                   Abuzaid (Abuzayed) Dzhandarovich VISMURADOV

                                                Абузайд Джандарович ВИСМУРАДОВ (Krievu rakstībā)

                                                Amats(i): Speciālās ātrās reaģēšanas vienības nodaļas “Terek” komandieris, Čečenijas Republikas premjerministra vietnieks, Čečenijas Republikas vadītāja Ramzan Kadyrov neoficiālais miesassargs
                                                Dzimšanas datums: 24.12.1975.
                                                Dzimšanas vieta: Akhmat-Yurt/Khosi-Yurt, bijusī Čečenijas-Ingušijas Autonomā Padomju Sociālistiskā Republika (APSR), tagad Čečenijas Republika (Krievijas Federācija)
                                                Valstspiederība: Krievija
                                                Dzimums: vīrietis

                                                Speciālās ātrās reaģēšanas vienības nodaļas “Terek” komandieris, Čečenijas Republikas premjerministra vietnieks, Čečenijas Republikas vadītāja Ramzan Kadyrov neoficiālais miesassargs.

                                                   Abuzaid Vismuradov kopš 2012. gada maija ir bijis speciālās ātrās reaģēšanas vienības nodaļas “Terek” komandieris. Būdams šajā amatā, viņš personīgi pārrauga plašās un sistemātiskās vajāšanas Čečenijā, kuras sākās 2017. gadā. Represijas tiek vērstas pret lesbietēm, gejiem, biseksuāļiem, transpersonām un interseksuāļiem (LGBTI), pret personām, par kurām tiek pieņemts, ka tās pieder LGBTI grupām, un pret citām personām, kuras tur aizdomās, ka tās ir Čečenijas Republikas vadītāja Ramzan Kadyrov pretinieki.

                                                22.3.2021.

                                                   Abuzaid Vismuradov un viņa komandētā nodaļa “Terek" ir atbildīgi par smagiem cilvēktiesību pārkāpumiem Krievijā, jo īpaši par spīdzināšanu un citu nežēlīgu, necilvēcīgu vai pazemojošu rīcību, kā arī par patvaļīgu aizturēšanu un ārpustiesas vai patvaļīgu nāvessodu izpildi un nogalināšanu.
                                                Saskaņā ar daudzu liecinieku apgalvojumiem Abuzaid Vismuradov personīgi pārraudzīja aizturēto spīdzināšanu un piedalījās tajā. Viņš ir cieši saistīts ar Čečenijas Republikas vadītāju Ramzan Kadyrov, kurš jau daudzus gadus īsteno represiju kampaņu pret saviem politiskajiem pretiniekiem.

                                                15.

                                                Gabriel Moses LOKUJO

                                                -

                                                Amats(i): Dienvidsudānas Tautas aizsardzības spēku (South Sudan People
                                                   ’s
                                                   Defense Forces – SSPDF) ģenerālmajors
                                                Valstspiederība: Dienvidsudāna
                                                Dzimums: vīrietis

                                                Dienvidsudānas Tautas aizsardzības spēku (SSPDF) ģenerālmajors.

                                                   Gabriel Moses Lokujo ir atbildīgs par nopietniem cilvēktiesību pārkāpumiem Dienvidsudānā, jo īpaši par ārpustiesas, tūlītēju vai patvaļīgu nāvessodu izpildi un nogalināšanu.
                                                2020. gada maijā pēc ģenerālmajora Lokujo pavēles tika nolaupīti un sodīti ar nāvi trīs Opozīcijā esošās Sudānas Tautas atbrīvošanas armijas (SPLA-IO) virsnieki.

                                                22.3.2021.”;

                                                Ģenerālmajors Lokujo 2020. gada septembrī pārbēga no SPLA-IO uz SSPDF un ir atbildīgs par sekojošām sadursmēm Moroto mācību centrā un tā apkārtnē, Centrālās Ekvatorijas dienvidos. Tā rezultātā 2020. gada pēdējos trīs mēnešos tika ziņots par vairākiem nāves un savainojumu gadījumiem abās pusēs, tika pārvietoti arī civiliedzīvotāji, jo īpaši Centrālās Ekvatorijas Kajo-Keji apgabalā. Ģenerālmajora Lokujo spēki arī turpmāk palika minētajā apgabalā, no kurienes saņemtas ziņas par turpmākām sadursmēm, un civiliedzīvotāju kopienas joprojām ir apdraudētas.

                        2)

                        B daļā (“Juridiskas personas, vienības un struktūras”) izklāstītajā juridisku personu, vienību un struktūru sarakstā pievieno šādus ierakstus:

                                    Nosaukums (transliterācija latīņu alfabēta burtos)

                                    Nosaukums

                                    Identifikācijas informācija

                                    Pamatojums iekļaušanai sarakstā

                                    Sarakstā iekļaušanas datums

                                    “1.

                                    Xinjiang Production and Construction Corps Public Security Bureau

                                    新疆生产建设兵团公安局
                                    (Ķīniešu rakstībā)

                                    Adrese: 106 Guangming Road, Urumqi, Xinjiang Uyghur Autonomous Region (XUAR), Ķīna
                                    Tālruņa numurs: +86 991 598 8114

                                       Xinjiang Production and Construction Corps (XPCC) Sabiedrības drošības birojs atbild par visu XPCC politikas pasākumu, kas attiecas uz drošības jautājumiem, īstenošanu, tostarp par aizturēšanas centru pārvaldību. XPCC ir valsts īpašumā esoša ekonomiska un paramilitāra organizācija Ķīnas Siņdzjanas Uiguru autonomajā reģionā, kas īsteno administratīvas pilnvaras un kuras pārziņā ir ekonomiskās darbības Siņdzjanā.

                                    22.3.2021.

                                    Kā organizācija, kas atbild par XPCC īstenoto drošības politiku, XPCC Sabiedrības drošības birojs ir atbildīgs par nopietniem cilvēktiesību pārkāpumiem Ķīnā, jo īpaši plaša mēroga patvaļīgu aizturēšanu un pazemojošu izturēšanos, kas vērsta pret uiguru un citu musulmaņu etnisko minoritāšu pārstāvjiem, kā arī sistemātiskiem viņu reliģijas vai ticības brīvības pārkāpumiem, kas inter alia saistīti ar XPCC īstenoto plaša mēroga novērošanas, aizturēšanas un indoktrinācijas programmu, kas vērsta pret musulmaņu etnisko minoritāšu pārstāvjiem.
                                    Iepriekš minētās programmas ietvaros XPCC izmanto uigurus un citu musulmaņu etnisko minoritāšu pārstāvjus piespiedu darbam, jo īpaši kokvilnas laukos. Kā organizācija, kas atbild par XPCC īstenoto drošības politiku, XPCC Sabiedrības drošības birojs ir atbildīgs par sistemātisku piespiedu darba izmantošanu.

                                    2.

                                       Central Public Prosecutor
                                       ’s
                                       Office (jeb Office of the Prosecutor of the Democratic People
                                       ’s
                                       Republic of Korea (DPRK))

                                    조선민주주의인민공화국 중앙검찰소(Korejiešu rakstībā)

                                       Central Public Prosecutor
                                       ’s
                                       Office (Centrālā prokuratūra) ir iestāde, kas Korejas Tautas Demokrātiskajā Republikā (KTDR) pārrauga visus kriminālprocesus, tostarp izmeklēšanu, pratināšanu, pirmstiesas apcietināšanu un tiesu.

                                    22.3.2021.

                                    Centrālā prokuratūra tiek izmantota cilvēku kriminālvajāšanai un sodīšanai par politiskiem pārkāpumiem, pamatā netaisnīgos tiesas procesos. Tai ir arī institucionāla atbildība par nopietniem cilvēktiesību pārkāpumiem parastajos cietumos un nopratināšanas un aizturēšanas centros, jo tā nenodrošina pirmstiesas aizturēto un sodīto cietumnieku tiesības. Ciešā sadarbībā ar Valsts drošības ministriju un Sabiedrības drošības ministriju tā ir atbildīga par KTDR drošības aparāta pastrādātiem nopietniem cilvēktiesību pārkāpumiem (un piešķir tiem leģitimitāti), jo īpaši par spīdzināšanu un citādu nežēlīgu, necilvēcīgu vai pazemojošu rīcību vai sodīšanu, par ārpustiesas, tūlītēju vai patvaļīgu nāvessodu izpildi un nogalināšanu, personu piespiedu pazušanu un patvaļīgiem arestiem vai aizturēšanu.

                                    3.

                                       Kaniyat Militia (iepriekš zināma kā 7th Brigade, Tarhuna 7th Brigade, Tarhuna Brigade) (jeb 9th Brigade, Al-Kani Militia, Al-Kaniyat, Kani Brigade, Kaniat, Kaniyat, “Kanyat”; iepriekš zināma kā)

                                    مليشيا كانيات (Arābu rakstībā)

                                       Kaniyat Militia ir bruņots grupējums Lībijā, kas no 2015. gada līdz 2020. gada jūnijam kontrolēja Tarhuna pilsētu Lībijā. Pēc tam, kad 2020. gada jūnijā bruņotais grupējums aizbēga uz Lībijas austrumiem, Tarhuna tika atrasti masu kapi, kurus saista ar Kaniyat Militia. Grupējums Kaniyat Militia ir atbildīgs par nopietniem cilvēktiesību aizskārumiem, jo īpaši par ārpustiesas nogalināšanu un personu piespiedu pazušanu.

                                    22.3.2021.

                                    4.

                                    Eritrejas valdības National Security Office (jeb National Security Agency)

                                    -

                                    Vadītājs ģenerālmajors Abraha Kassa

                                    Eritrejas valdības Valsts drošības biroju (National Security Office jeb National Security Agency) vada ģenerālmajors Abraha Kassa, un to pārrauga Prezidenta birojs (Office of the President). Valsts drošības birojs sastāv no sešām nodaļām; katra no tām sadalīta trīs apakšnodaļās, kuras ir atbildīgas attiecīgi par izlūkošanu, arestiem un nopratināšanu. Valsts drošības birojs ir atbildīgs par nopietniem cilvēktiesību pārkāpumiem Eritrejā, jo īpaši par tā aģentu īstenotajiem patvaļīgiem arestiem, ārpustiesas nogalināšanu, personu piespiedu pazušanu un spīdzināšanu.

                                    22.3.2021.”


title: Padomes Īstenošanas regula (ES) 2021/480 (2021. gada 22. marts), ar ko īsteno Regulu (ES) Nr. 401/2013 par ierobežojošiem pasākumiem pret Mjanmu/Birmu

text:
                  22.3.2021

                  LV

                  Eiropas Savienības Oficiālais Vēstnesis

                  LI 99/15

         PADOMES ĪSTENOŠANAS REGULA (ES) 2021/480
         (2021. gada 22. marts),
         ar ko īsteno Regulu (ES) Nr. 401/2013 par ierobežojošiem pasākumiem pret Mjanmu/Birmu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 401/2013 (2013. gada 2. maijs) par ierobežojošiem pasākumiem pret Mjanmu/Birmu (1) un ar ko atceļ Regulu (EK) Nr. 194/2008, un jo īpaši tās 4.i pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2013. gada 2. maijā pieņēma Regulu (ES) Nr. 401/2013.

                     (2)

                     Padome 2021. gada 22. februārī pieņēma secinājumus, kuros tā visstingrākajā veidā nosodīja militāro apvērsumu, kas Mjanmā/Birmā tika veikts 2021. gada 1. februārī. Tā aicināja mazināt krīzi, nekavējoties izbeidzot ārkārtas stāvokli, atjaunojot likumīgo civilo valdību un ļaujot jaunievēlētajam parlamentam atklāt sesiju.

                     (3)

                     Padome arī aicināja militārās iestādes atbrīvot prezidentu, valsts padomnieci un visus tos, kuri aizturēti vai apcietināti saistībā ar valsts apvērsumu. Padome uzstāja, ka ir jānodrošina netraucēti telesakari un jāievēro vārda, biedrošanās un pulcēšanās brīvības un garantēta piekļuve informācijai, kā arī tiesiskums un cilvēktiesības. Tā nosodīja militārās un policijas represijas pret miermīlīgiem demonstrantiem, vienlaikus aicinot varas iestādes ievērot maksimālu savaldību un visas puses atturēties no vardarbības saskaņā ar starptautiskajām tiesībām.

                     (4)

                     Padomes secinājumos tika uzsvērts, ka, reaģējot uz militāro apvērsumu, Savienība ir gatava pieņemt ierobežojošus pasākumus.

                     (5)

                     2021. gada 28. februārī – pēc visā valstī notikušo miermīlīgo protestu vardarbīgās apspiešanas – Savienības Augstais pārstāvis ārlietās un drošības politikas jautājumos nosodīja brutālās represijas un aicināja militārās iestādes nekavējoties pārtraukt spēka pielietošanu pret civiliedzīvotājiem un ļaut iedzīvotājiem paust savas tiesības uz vārda un pulcēšanās brīvību.

                     (6)

                     Šajā sakarā un ņemot vērā joprojām smago situāciju Mjanmā/Birmā, 11 personas būtu jāiekļauj Regulas (ES) Nr. 401/2013 IV pielikumā izklāstītajā tādu fizisko un juridisko personu, vienību un struktūru sarakstā, kurām piemēro ierobežojošus pasākumus.

                     (7)

                     Tādēļ būtu attiecīgi jāgroza Regulas (ES) Nr. 401/2013 IV pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 401/2013 IV pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. martā

                  Padomes vārdā –

                  priekšsēdētājs

               J. BORRELL FONTELLES

            (1)  OV L 121, 3.5.2013., 1. lpp.

            PIELIKUMS
            Turpmāk minētās personas tiek pievienotas fizisko un juridisko personu, vienību un struktūru sarakstam, kas izklāstīts Regulas (ES) Nr. 401/2013 IV pielikumā:

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “15.

                           Min Aung Hlaing

                           Dzimšanas datums: 1956. gada 3. jūlijs
                           Dzimšanas vieta: Tavoy, Mjanma/Birma
                           Valstspiederība: Mjanma
                           Valsts identifikācijas numurs: 12/SAKHANA(N)020199
                           Dzimums: vīrietis

                           Kopš 2011. gada Min Aung Hlaing ir Mjanmas bruņoto spēku (Tatmadaw) virspavēlnieks. Viņš ir Valsts pārvaldes padomes (VPP) priekšsēdētājs un Valsts aizsardzības un drošības padomes (VADP) loceklis.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā/Birmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, liedzot demokrātiski ievēlētajai valdībai īstenot savas pilnvaras.

                           22.3.2021.

                           Virspavēlnieks Min Aung Hlaing, koncentrējot visu varu savās rokās un būdams VPP priekšsēdētājs, ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.
                           Turklāt VPP pieņēma lēmumus, ar kuriem ierobežo tiesības uz vārda brīvību, tostarp uz piekļuvi informācijai, un mierīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši nopietnus cilvēktiesību pārkāpumus, nogalinot civilos un neapbruņotos protestētājus un ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP priekšsēdētājs, virspavēlnieks Min Aung Hlaing ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.

                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Kopš 2011. gada būdams Tatmadaw virspavēlnieks, Min Aung Hlaing ir tieši atbildīgs par minētajiem nopietnajiem pārkāpumiem un aizskārumiem pret rohindžu tautības iedzīvotājiem.

                           16.

                           Myint Swe

                           Dzimšanas datums: 1951. gada 24. maijs
                           Dzimums: vīrietis
                           Valstspiederība: Mjanma

                           Ģenerālleitnants Myint Swe ir Mjanmas bruņoto spēku (Tatmadaw) loceklis un līdz 2021. gada 1. februārim bija Tatmadaw ieceltais viceprezidents. Minētajā datumā Myint Swe kopā ar citiem Tatmadaw locekļiem piedalījās Valsts aizsardzības un drošības padomes (VADP) sanāksmē. VADP sanāksme nebija konstitucionāla, jo tajā nepiedalījās tās locekļi no civilā sektora. Minētajā sanāksmē Myint Swe tika atzīts par prezidenta pienākumu izpildītāju. Pēc tam Myint Swe izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam Min Aung Hlaing. Tika pārkāpta ārkārtas stāvokļa izsludināšanas procedūra, jo saskaņā ar konstitūciju tikai prezidentam ir tiesības izsludināt ārkārtas stāvokli.
                           Piekrītot savai iecelšanai par prezidenta pienākumu izpildītāju un virspavēlniekam nododot likumdevēja varu, tiesu varu un izpildvaru, Myint Swe veicināja demokrātiski ievēlētās valdības gāšanu, un tādēļ ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           17.

                           Soe Win

                           Dzimšanas datums: 1960. gada 1. marts
                           Dzimums: vīrietis
                           Valstspiederība: Mjanma

                           Kopš 2011. gada Soe Win ir Mjanmas bruņoto spēku (Tatmadaw) virspavēlnieka vietnieks. Viņš ir Valsts pārvaldes padomes (VPP) priekšsēdētāja vietnieks un Valsts aizsardzības un drošības padomes (VADP) loceklis.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, liedzot demokrātiski ievēlētajai valdībai īstenot savas pilnvaras.

                           22.3.2021.

                           Būdams VPP priekšsēdētāja vietnieks, virspavēlnieka vietnieks Soe Win ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā.
                           Turklāt VPP pieņēma lēmumus, ar kuriem ierobežo tiesības uz vārda brīvību, tostarp uz piekļuvi informācijai, un mierīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši nopietnus cilvēktiesību pārkāpumus, nogalinot civilos un neapbruņotos protestētājus un ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP priekšsēdētāja vietnieks, virspavēlnieka vietnieks Soe Win ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.

                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Kopš 2011. gada būdams Tatmadaw virspavēlnieka vietnieks, Soe Win ir atbildīgs par minētajiem nopietnajiem pārkāpumiem un aizskārumiem pret rohindžu tautības iedzīvotājiem.

                           18.

                           Sein Win

                           Dzimšanas datums: 1956. gada 24. jūlijs
                           Dzimšanas vieta: Pyin Oo Lwin, Mjanma/Birma
                           Valstspiederība: Mjanma
                           Dzimums: vīrietis

                           Ģenerālleitnants Sein Win ir Tatmadaw loceklis un bijušais aizsardzības ministrs (no 2015. gada 24. augusta līdz 2021. gada 1. februārim). Viņš kopā ar citiem Tatmadaw locekļiem 1. februārī piedalījās Valsts aizsardzības un drošības padomes (VADP) sanāksmē. VADP sanāksme nebija konstitucionāla, jo tajā nepiedalījās tās locekļi no civilā sektora. Minētajā sanāksmē Myint Swe tika atzīts par prezidenta pienākumu izpildītāju. Pēc tam Myint Swe izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam Min Aung Hlaing. Tika pārkāpta ārkārtas stāvokļa izsludināšanas procedūra, jo saskaņā ar konstitūciju tikai prezidentam ir tiesības izsludināt ārkārtas stāvokli.
                           Piedaloties VADP sanāksmē, kurā tika nolemts izsludināt ārkārtas stāvokli un valsts likumdevēja varu, izpildvaru un tiesu varu nodot aizsardzības spēku virspavēlniekam, Sein Win veicināja to, ka tiek ignorēti 2020. gada 8. novembrī notikušo vēlēšanu rezultāti un gāzta demokrātiski ievēlētā valdība. Tādēļ viņš ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Būdams aizsardzības ministrs no 2015. gada 24. augusta līdz 2021. gada 1. februārim, Sein Win ir atbildīgs par minētajiem nopietnajiem pārkāpumiem un aizskārumiem pret rohindžu tautības iedzīvotājiem.

                           19.

                           Thein Soe
                           (jeb U Thein Soe)

                           Dzimšanas datums: 1952. gada 23. janvāris
                           Dzimšanas vieta: Kani, Mjanma/Birma
                           Valstspiederība: Mjanma
                           Dzimums: vīrietis

                              Thein Soe2021. gada 2. februārī tika iecelts par Savienības Vēlēšanu komisijas priekšsēdētāju. Piekrītot iecelšanai šajā amatā pēc 2021. gada 1. februārī notikušā militārā apvērsuma, kā arī ar savu rīcību Savienības Vēlēšanu komisijas priekšsēdētāja amatā, jo īpaši, atceļot vēlēšanu rezultātus bez jebkādiem apliecinātiem pierādījumiem par vēlēšanu rezultātu viltošanu, Thein Soe ir bijis tieši iesaistīts darbībās, kas grauj demokrātiju un tiesiskumu Mjanmā.

                           22.3.2021.

                           20.

                           Mya Tun Oo

                           Dzimšanas datums: 1961. gada 4. vai 5. maijs
                           Valstspiederība: Mjanma
                           Dzimums: vīrietis

                           Ģenerālis Mya Tun Oo ir Mjanmas bruņoto spēku (Tatmadaw) loceklis. 2021. gada 1. februārī viņš tika iecelts par aizsardzības ministru un ir Valsts pārvaldes padomes (VPP) loceklis.
                           Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, liedzot demokrātiski ievēlētajai valdībai īstenot savas pilnvaras.
                           Būdams VPP loceklis, ģenerālis Mya Tun Oo ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis, ģenerālis Mya Tun Oo ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.
                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. No 2016. gada augusta līdz iecelšanai par aizsardzības ministru Mya Tun Oo bija Mjanmas bruņoto spēku (Tatmadaw) Apvienotā militārā štāba priekšnieks, kas ir trešais augstākais amats Mjanmas bruņotajos spēkos. Pildot šā amata pienākumus, viņš pārraudzīja militārās operācijas Rakhainas pavalstī un koordinēja dažādos bruņotos spēkus, tostarp sauszemes, jūras un gaisa spēkus, kā arī artilērijas izmantošanu. Tādēļ viņš ir atbildīgs par minētajiem smagajiem pārkāpumiem un aizskārumiem pret rohindžu tautības iedzīvotājiem.

                           21.

                           Dwe Aung Lin

                           Dzimšanas datums:
                           1962. gada 31. maijs
                           Valstspiederība: Mjanma
                           Dzimums: vīrietis

                           Ģenerālleitnants Dwe Aung Lin ir Mjanmas bruņoto spēku (Tatmadaw) loceklis un Valsts administratīvās padomes (VPP) sekretārs.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, liedzot demokrātiski ievēlētajai valdībai īstenot savas pilnvaras.
                           Ģenerālleitnants Dwe
                              Aung Lin tika iecelts par VPP sekretāru 2021. gada 2. februārī, un viņš ir izdevis VPP rīkojumus. Līdztekus citiem rīkojumiem viņš uzdeva atbrīvot no amata darbiniekus, kurus bija iecēlusi likumīgi ievēlētā valdība, kā arī uzdeva nomainīt Mjanmas vēlēšanu komisijas personālu.
                           Būdams VPP loceklis un sekretārs, ģenerālleitnants Dwe Aung Lin ir bijis tieši iesaistīts lēmumu pieņemšanā par valsts funkcijām un ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis un sekretārs, ģenerālleitnants Dwe Aung Lin ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.

                           22.

                           Ye Win Oo

                           Dzimšanas datums: 1966. gada 21. februāris
                           Valstspiederība: Mjanma
                           Dzimums: vīrietis

                           Ģenerālleitnants Ye Win Oo ir Mjanmas bruņoto spēku (Tatmadaw) loceklis un Valsts pārvaldes padomes (VPP) līdzsekretārs.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, liedzot demokrātiski ievēlētajai valdībai īstenot savas pilnvaras.

                           22.3.2021.

                           Ģenerālleitnants Ye Win Oo tika iecelts par VPP līdzsekretāru 2021. gada 2. februārī. Būdams VPP loceklis un līdzsekretārs, ģenerālleitnants Ye Win Oo ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.
                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra Mjanmas drošības spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis un līdzsekretārs, ģenerālleitnants Ye Win Oo ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.

                           23.

                           Maung Maung Kyaw

                           Dzimšanas datums: 1964. gada 23. jūlijs
                           Valstspiederība: Mjanma
                           Dzimums: vīrietis

                           Ģenerālis Maung Maung Kyaw ir Mjanmas bruņoto spēku (Tatmadaw) loceklis un Valsts pārvaldes padomes (VPP) loceklis.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                           Būdams VPP loceklis, ģenerālis Maung Maung Kyaw ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis, ģenerālis Maung Maung Kyaw ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.

                           24.

                           Moe Myint Tun

                           Dzimšanas datums: 1968. gada 24. maijs
                           Valstspiederība: Mjanma
                           Dzimums: vīrietis

                           Ģenerālleitnants Moe Myint Tun ir Mjanmas bruņoto spēku (Tatmadaw) loceklis un Valsts pārvaldes padomes (VPP) loceklis.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                           Būdams VPP loceklis, ģenerālleitnants Moe Myint Tun ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā.

                           22.3.2021.

                           Turklāt VPP pieņēma lēmumus, kas ierobežoja tiesības uz vārda brīvību, tostarp piekļuvi informācijai, un tiesības uz miermīlīgu pulcēšanos. Kopš 2021. gada 1. februāra militārie spēki un iestādes, kas darbojas VPP kontrolē, ir izdarījuši smagus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, tostarp, ierobežojot piekļuvi internetam, un veicot opozīcijas līderu un apvērsuma pretinieku patvaļīgu aizturēšanu un apcietināšanu.
                           Būdams VPP loceklis, ģenerālleitnants Moe Myint Tun ir tieši atbildīgs par minētajiem represīvajiem lēmumiem un nopietnajiem cilvēktiesību pārkāpumiem.
                           2018. gadā ANO un starptautiskās pilsoniskās sabiedrības organizācijas ziņoja par rupjiem cilvēktiesību pārkāpumiem un nopietniem starptautisko humanitāro tiesību pārkāpumiem, ko militārie un policijas spēki kopš 2011. gada pastrādājuši pret rohindžu tautības iedzīvotājiem Kačinas, Rakhainas un Šanas pavalstīs, un secināja, ka saskaņā ar starptautiskajām tiesībām daudzi no minētajiem pārkāpumiem ir vissmagākie noziegumi. Līdz 2019. gadam ģenerālleitnants Moe Myint Tun bija Mjanmas bruņoto spēku (Tatmadaw) Īpašo operāciju 6. biroja komandieris un (armijas) štāba priekšnieks. Šajā amatā viņš pārraudzīja operācijas Rakhainas pavalstī. Tādēļ viņš ir atbildīgs par minētajiem smagajiem pārkāpumiem un aizskārumiem pret rohindžu tautības iedzīvotājiem.

                           25.

                           Than Hlaing

                           Dzimšanas datums:
                           Valstspiederība: Mjanma
                           Dzimums: vīrietis

                           Ģenerālleitnants Than Hlaing ir Mjanmas bruņoto spēku (Tatmadaw) loceklis. 2021. gada 2. februārī viņš tika iecelts par iekšlietu ministra vietnieku un policijas priekšnieku.
                           Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                           Ģenerālleitnantu Than Hlaing iecēla VPP, un viņš ir iesaistīts darbībās un politikā, kas grauj demokrātiju un tiesiskumu Mjanmā/Birmā, kā arī darbībās, kas apdraud mieru, drošību un stabilitāti Mjanmā/Birmā.

                           22.3.2021.”.

                           Turklāt kopš 2021. gada 1. februāra policijas spēki, kuri darbojas ģenerālleitnanta Than Hlaing pakļautībā, ir izdarījuši nopietnus cilvēktiesību pārkāpumus, nogalinot civilos un neapbruņotos protestētājus, ierobežojot pulcēšanās un vārda brīvību, veicot opozīcijas līderu un apvērsuma pretinieku patvaļīgu aizturēšanu un apcietināšanu. Būdams iekšlietu ministra vietnieks un policijas priekšnieks, ģenerālleitnants Than Hlaing ir tieši atbildīgs par lēmumu pieņemšanu attiecībā uz represīvo politiku un policijas vardarbīgo rīcību pret miermīlīgiem demonstrantiem, un tādēļ ir atbildīgs par smagiem cilvēktiesību pārkāpumiem Mjanmā/Birmā.


title: Komisijas Īstenošanas regula (ES) 2021/484 (2021. gada 16. marts), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Burrata di Andria” (AĢIN))

text:
                  23.3.2021

                  LV

                  Eiropas Savienības Oficiālais Vēstnesis

                  L 100/1

         KOMISIJAS ĪSTENOŠANAS REGULA (ES) 2021/484
         (2021. gada 16. marts),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Burrata di Andria” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Burrata di Andria”, kas reģistrēta saskaņā ar Komisijas Īstenošanas regulu (ES) 2016/2103 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Burrata di Andria” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. martā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Īstenošanas regula (ES) 2016/2103 (2016. gada 21. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Burrata di Andria (AĢIN)) (OV L 327, 2.12.2016., 16. lpp.).

            (3)  OV C 408, 27.11.2020., 9. lpp.


title: Komisijas Īstenošanas regula (ES) 2021/506 (2021. gada 23. marts) par atļauju metāntiolu izmantot par barības piedevu visām dzīvnieku sugām (Dokuments attiecas uz EEZ)

text:
                  24.3.2021

                  LV

                  Eiropas Savienības Oficiālais Vēstnesis

                  L 102/4

         KOMISIJAS ĪSTENOŠANAS REGULA (ES) 2021/506
         (2021. gada 23. marts)
         par atļauju metāntiolu izmantot par barības piedevu visām dzīvnieku sugām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), ir jāizvērtē atkārtoti.

                     (2)

                     Metāntiolu saskaņā ar Direktīvu 70/524/EEK bez termiņa ierobežojuma atļāva izmantot par barības piedevu visu sugu dzīvniekiem. Pēc tam minētā piedeva kā esošs barības līdzeklis saskaņā ar Regulas (EK) Nr. 1831/2003 10. panta 1. punkta b) apakšpunktu tika ierakstīta Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu ir iesniegts pieteikums metāntiolu atkārtoti izvērtēt kā visu sugu dzīvniekiem paredzētu barības piedevu.

                     (4)

                     Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (5)

                     Eiropas Pārtikas nekaitīguma iestāde (“Iestāde”) 2013. gada 17. aprīļa atzinumā (3) un 2020. gada 30. septembra atzinumā (4) secināja, ka ar piedāvātajiem lietošanas nosacījumiem metāntiols neatstāj nelabvēlīgu ietekmi ne uz dzīvnieku vai cilvēka veselību, ne vidi. Tā arī secināja, ka piedeva būtu jāuzskata par kairinošu ādai, acīm un elpceļiem un ka nav iespējams izdarīt secinājumus par ādas sensibilizāciju. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde neuzskata, ka būtu vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.

                     (6)

                     Metāntiola novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc metāntiolu būtu jāatļauj lietot tā, kā norādīts šīs regulas pielikumā.

                     (7)

                     Lai panāktu labāku kontroli, būtu jānosaka ierobežojumi un nosacījumi. Tā kā drošības apsvērumi neliek noteikt maksimālo saturu, kā arī ņemot vērā Iestādes veikto atkārtoto novērtēšanu, uz piedevas etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes būtu jānorāda konkrēta informācija.

                     (8)

                     Tas, ka attiecīgo vielu lietošana nav atļauta dzirdināmajā ūdenī, neliedz tās lietot barības maisījumos, kurus izbaro, iejauktus ūdenī.

                     (9)

                     Nekaitīguma apsvērumi neliek atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no metāntiola atļaujas izrietošo jauno prasību izpildei.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Pārejas pasākumi

               1.   Pielikumā norādīto vielu un šo vielu saturošos premiksus, kas ražoti un marķēti pirms 2021. gada 13. oktobra saskaņā ar noteikumiem, kuri bija piemērojami pirms 2021. gada 13. aprīļa, arī turpmāk drīkst laist tirgū un izmanot, līdz beidzas esošie krājumi.

               2.   Saliktu barību un barības sastāvdaļas, kas satur pielikumā norādīto vielu un kas ražotas un marķētas pirms 2022. gada 13. aprīļa, saskaņā ar noteikumiem, kas bija piemērojami pirms 2021. gada 13. aprīļa, arī turpmāk drīkst laist tirgū un lietot, līdz beidzas esošie krājumi, ja tās ir paredzētas produktīvajiem dzīvniekiem.

               3.   Pielikumā norādīto salikto barību un barības sastāvdaļas, kas ražota un marķēta pirms 2023. gada 13. aprīļa saskaņā ar noteikumiem, kuri bija piemērojami pirms 2021. gada 13. aprīļa, arī turpmāk drīkst laist tirgū un lietot, līdz beidzas esošie krājumi, ja tās ir paredzētas neproduktīvajiem dzīvniekiem.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 23. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).

            (3)  EFSA
            Journal 2013, 11(5):3208.

            (4)  EFSA
            Journal 2020, 18(11):6288.

            PIELIKUMS

                        Piedevas identifikācijas numurs

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Mg aktīvās vielas uz kg kompleksās barības ar mitruma saturu 12 %

                           Kategorija: organoleptiskās piedevas Funkcionālā grupa: aromatizējošas sastāvdaļas

                        2b12003

                        Metāntiols

                           Piedevas sastāvs

                        Metāntiols

                           Aktīvās vielas raksturojums

                        Metāntiols
                        Iegūts ķīmiskajā sintēzē
                        Tīrība: vismaz 98 %
                        Ķīmiskā formula: CH4S

                           CAS numurs: 74-93-1

                           FLAVIS numurs 12.003

                        Visu sugu dzīvnieki

                        —

                        —

                        —

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas marķējuma jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 0,05 mg/kg.”

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 0,05 mg/kg

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. elpceļu, ādas un acu aizsarglīdzekļus.

                        13.4.2031.

                           Analītiskā metode  (1)

                        Metāntiola noteikšanai barības piedevā un barību aromatizējošos premiksos:
                        Gāzhromatogrāfija/masspektrometrija ar aizturlaika fiksēšanu (GC-MS-RTL).

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2021/518 (2021. gada 18. marts), ar ko, pamatojoties uz Eiropas Parlamenta un Padomes Regulas (ES) 2019/787 30. panta 2. punktu, reģistrē stiprā alkoholiskā dzēriena ģeogrāfiskās izcelsmes norādi “Vasi vadkörte pálinka”

text:
                  25.3.2021

                  LV

                  Eiropas Savienības Oficiālais Vēstnesis

                  L 104/34

         KOMISIJAS ĪSTENOŠANAS REGULA (ES) 2021/518
         (2021. gada 18. marts),
         ar ko, pamatojoties uz Eiropas Parlamenta un Padomes Regulas (ES) 2019/787 30. panta 2. punktu, reģistrē stiprā alkoholiskā dzēriena ģeogrāfiskās izcelsmes norādi
         “Vasi vadkörte pálinka”
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/787 (2019. gada 17. aprīlis) par stipro alkoholisko dzērienu definīciju, aprakstu, noformējumu un marķējumu, stipro alkoholisko dzērienu nosaukumu lietošanu citu pārtikas produktu noformējumā un marķējumā, stipro alkoholisko dzērienu ģeogrāfiskās izcelsmes norāžu aizsardzību, lauksaimnieciskas izcelsmes etilspirta un destilātu izmantošanu alkoholiskajos dzērienos un ar ko atceļ Regulu (EK) Nr. 110/2008 (1), un jo īpaši tās 30. panta 2. punktu,
         tā kā:

                     (1)

                     Saskaņā ar Eiropas Parlamenta un Padomes Regulas (EK) Nr. 110/2008 (2) 17. panta 5. punktu Komisija ir izskatījusi Ungārijas 2016. gada 14. oktobrī iesniegto pieteikumu reģistrēt ģeogrāfiskās izcelsmes norādi “Vasi vadkörte pálinka”.

                     (2)

                     2019. gada 25. maijā stājās spēkā Regula (ES) 2019/787, ar kuru aizstāj Regulu (EK) Nr. 110/2008. Saskaņā ar minētās regulas 49. panta 1. punktu Regulas (EK) Nr. 110/2008 III nodaļa par ģeogrāfiskās izcelsmes norādēm ir atcelta no 2019. gada 8. jūnija.

                     (3)

                     Konstatējusi, ka pieteikums ir saderīgs ar Regulu (EK) Nr. 110/2008, Komisija, piemērojot minētās regulas 17. panta 6. punktu saskaņā ar Regulas (ES) 2019/787 50. panta 4. punkta pirmo daļu, tehniskajā dokumentācijā norādītās galvenās specifikācijas ir publicējusi Eiropas Savienības Oficiālajā Vēstnesī (3).

                     (4)

                     Komisijai nav iesniegts neviens paziņojums par iebildumiem saskaņā ar Regulas (ES) 2019/787 27. panta 1. punktu.

                     (5)

                     Tāpēc norāde “Vasi vadkörte pálinka” būtu jāreģistrē kā ģeogrāfiskās izcelsmes norāde,

               IR PIEŅĒMUSI ŠO REGULU.

            1. pants
            Ģeogrāfiskās izcelsmes norāde “Vasi vadkörte pálinka” tiek ierakstīta reģistrā. Saskaņā ar Regulas (ES) 2019/787 30. panta 4. punktu šī regula nosaukumam “Vasi vadkörte pálinka” piešķir Regulas (ES) 2019/787 21. pantā paredzēto aizsardzību.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.

            Briselē, 2021. gada 18. martā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 130, 17.5.2019., 1. lpp.

            (2)  Eiropas Parlamenta un Padomes Regula (EK) Nr. 110/2008 (2008. gada 15. janvāris) par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (OV L 39, 13.2.2008., 16. lpp.).

            (3)  OV C 417, 2.12.2020., 59. lpp.


title: Komisijas Īstenošanas regula (ES) 2021/519 (2021. gada 24. marts), ar ko attiecībā uz trihinellu pārbaudi nepārnadžiem un Apvienotās Karalistes atkāpi no trihinellu pārbaudes mājas cūkām groza Īstenošanas regulu (ES) 2015/1375 (Dokuments attiecas uz EEZ)

text:
                  25.3.2021

                  LV

                  Eiropas Savienības Oficiālais Vēstnesis

                  L 104/36

         KOMISIJAS ĪSTENOŠANAS REGULA (ES) 2021/519
         (2021. gada 24. marts),
         ar ko attiecībā uz trihinellu pārbaudi nepārnadžiem un Apvienotās Karalistes atkāpi no Trihinellu pārbaudes mājas cūkām groza Īstenošanas regulu (ES) 2015/1375
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 18. panta 8. punkta pirmās daļas a) apakšpunktu,
         tā kā:

                     (1)

                     Regula (ES) 2017/625 nosaka noteikumus par oficiālo kontroļu veikšanu un par darbībām, kas kompetentajām iestādēm jāveic saistībā ar lietošanai pārtikā paredzētu dzīvnieku izcelsmes produktu ražošanu.

                     (2)

                     Trihinella ir parazīts, kas var būt uzņēmīgu sugu dzīvnieku, piemēram, cūku un zirgu, gaļā un rada pārtikas izraisītu saslimšanu cilvēkiem, kas inficēto gaļu apēduši. Komisijas Īstenošanas regula (ES) 2015/1375 (2) nosaka īpašus noteikumus par oficiālām trihinellu pārbaudēm gaļā, kā arī nosacījumus, saskaņā ar kuriem var atkāpties no trihinellu pārbaudēm mājas cūku gaļā pie ievešanas Savienībā.

                     (3)

                     Eiropas Pārtikas nekaitīguma iestāde 2013. gada 6. jūnijā pieņēma zinātnisku atzinumu par cilvēka veselības apdraudējumiem, kam jābūt aptvertiem (nepārnadžu) gaļas apskatē (3). Minētajā atzinumā ieteikts prioritārā kārtā veikt trihinellu pārbaudi visiem nepārnadžiem (ne tikai zirgiem, bet arī ēzeļiem un mūļiem). Tādēļ ar Komisijas Īstenošanas regulu (ES) 2019/627 (4) ir noteikts, ka trihinellu pārbaude obligāti veicama visu nepārnadžu liemeņiem. Īstenošanas regula (ES) 2015/1375 nosaka, ka obligātās pārbaudes veicamas zirgiem un citām uzņēmīgām sugām. Konsekvences un skaidrības labad arī Īstenošanas regulā (ES) 2015/1375 būtu jāatsaucas uz nepārnadžiem, nevis zirgiem.

                     (4)

                     Komisijas Regula (ES) Nr. 206/2010 (5) atļauj Savienībā ievest mājas cūku gaļu no Apvienotās Karalistes. Minētajā regulā Apvienotā Karaliste norādīta kā valsts, kas saskaņā ar Īstenošanas regulas (ES) 2015/1375 3. panta 2. punktu piemēro atkāpi no trihinellu pārbaudes tādu mājas cūku liemeņiem un gaļai, kas jaunākas par piecām nedēļām un nav atšķirtas no sivēnmātēm.

                     (5)

                     Ar Komisijas Deleģēto regulu (ES) 2020/692 (6) no 2021. gada 21. aprīļa Regulu (ES) Nr. 206/2010 atceļ. Ņemot vērā šo atcelšanu, ar Komisijas Īstenošanas regulu (ES) 2020/1478 (7) no 2021. gada 21. aprīļa Īstenošanas regulai (ES) 2015/1375 pievieno VII pielikumu, kurā uzskaitītas trešās valstis, kuras piemēro Īstenošanas regulas (ES) 2015/1375 13. panta 2. punktā minēto atkāpi no trihinellu pārbaudes.

                     (6)

                     Apvienotā Karaliste 2021. gada 12. janvārī sniedza informāciju, ka vēsturiskie dati par pastāvīgu testēšanu, kas veikta nokauto mājas cūku populācijai, ar vismaz 95 % ticamību pierāda, ka trihinellu izplatība attiecīgajā populācijā nepārsniedz vienu gadījumu uz miljonu; tas ir saskaņā ar Īstenošanas regulas (ES) 2015/1375 3. panta 3. punkta b) apakšpunktu. Turklāt Apvienotā Karaliste ir informējusi Komisiju par nodomu piemērot atkāpi no trihinellu pārbaudes tādu mājas cūku liemeņiem un gaļai, kuras ir no saimniecības, par kuru oficiāli atzīts, ka tā piemēro kontrolētus turēšanas apstākļus saskaņā ar minētās īstenošanas regulas IV pielikumu.

                     (7)

                     Tāpēc Apvienotā Karaliste būtu jāiekļauj Īstenošanas regulas (ES) 2015/1375 VII pielikuma sarakstā, neskarot Savienības tiesību piemērošanu Apvienotajai Karalistei un tās teritorijā attiecībā uz Ziemeļīriju saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu.

                     (8)

                     Īstenošanas regulas (ES) 2015/1375 VII pielikums būtu jāgroza, lai atspoguļotu to, ka Apvienotā Karaliste piemēro minētās īstenošanas regulas 3. panta 2. un 3. punktā minētās atkāpes.

                     (9)

                     Tādēļ Īstenošanas regula (ES) 2015/1375 būtu attiecīgi jāgroza.

                     (10)

                     Tā kā Regula (ES) Nr. 206/2010 no 2021. gada 21. aprīļa tiek atcelta un no tā paša datuma ar Īstenošanas regulu (ES) 2020/1478 Īstenošanas regulai (ES) 2015/1375 tiek pievienots VII pielikums, Apvienotā Karaliste no tā paša datuma būtu jāiekļauj minētajā pielikumā.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) 2015/1375 groza šādi:

                        1)

                        regulas 2. pantu groza šādi:

                                    a)

                                    panta 2. punkta pirmo daļu aizstāj ar šādu:
                                    “Kautuvēs vai medījumu apstrādes uzņēmumos pēckaušanas pārbaudēs sistemātiski ņem paraugus no nepārnadžu, mežacūku un citu pret trihinellu invāzijām uzņēmīgu sugu mājdzīvnieku un savvaļas dzīvnieku liemeņiem.”;

                                    b)

                                    panta 3. punktu aizstāj ar šādu:

                                       “3.   Kamēr nav saņemti trihinellu pārbaudes rezultāti un ja pārtikas apritē iesaistītais tirgus dalībnieks garantē pilnīgu izsekojamību, mājas cūku un nepārnadžu liemeņus kautuvē vai gaļas sadalīšanas uzņēmumā, kas atrodas tajās pašās telpās, var sadalīt ne vairāk kā sešās daļās.”;

                        2)

                        III pielikuma ievadfrāzi un a) un b) punktu aizstāj ar šādiem:
                        “Nepārnadžu gaļa, savvaļas medījumdzīvnieku gaļa un cita gaļa, kas varētu būt invadēta ar trihinellu parazītiem, jāpārbauda saskaņā ar vienu no hidrolīzes metodēm, kas norādītas I pielikuma I vai II nodaļā, ar šādām izmaiņām:

                                    a)

                                    vismaz 10 g parauga ņem no mēles vai žokļa muskuļiem nepārnadžiem un priekškājas, mēles vai diafragmas mežacūkai;

                                    b)

                                    ja nepārnadžiem šie muskuļi nav pieejami, jāņem lielāks paraugs no diafragmas kājiņas pie pārejas uz cīpslaino daļu. Muskuļiem jābūt brīviem no saistaudiem un taukiem;”;

                        3)

                        IV pielikuma II nodaļas b) punktu aizstāj ar šādu:

                                    “b)

                                    Testu skaitu un rezultātus, kas gūti mājas cūku, mežacūku, nepārnadžu, medījumdzīvnieku un citu uzņēmīgu dzīvnieku testēšanā uz trihinellām, iesniedz saskaņā ar Direktīvas 2003/99/EK IV pielikumu. No datiem par mājas cūkām ir iegūstama vismaz konkrēta informācija par:

                                                i)

                                                kontrolētos turēšanas apstākļos audzētu dzīvnieku testēšanu;

                                                ii)

                                                vaislas sivēnmāšu, kuiļu un barokļu testēšanu.”;

                        4)

                        VII pielikumu aizstāj ar šādu:

                              “VII PIELIKUMS
                              Trešās valstis vai to reģioni, kas piemēro 13. panta 2. punktā minētās atkāpes

                                          Valsts ISO kods

                                          Trešā valsts vai tās reģioni

                                          Piezīmes

                                          GB

                                          Apvienotā Karaliste (*1)

                                          3. panta 2. un 3. punktā minēto atkāpju piemērošana

                        ”

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            Regulas 1. panta 4. punktu piemēro no 2021. gada 21. aprīļa.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 24. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  Komisijas Īstenošanas regula (ES) 2015/1375 (2015. gada 10. augusts), ar ko nosaka īpašus noteikumus oficiālām trihinellas pārbaudēm gaļā (OV L 212, 11.8.2015., 7. lpp.).

            (3)  EFSA Journal 2013;11(6):3263.

            (4)  Komisijas Īstenošanas regula (ES) 2019/627 (2019. gada 15. marts), ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (OV L 131, 17.5.2019., 51. lpp.).

            (5)  Komisijas Regula (ES) Nr. 206/2010 (2010. gada 12. marts), ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

            (6)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).

            (7)  Komisijas Īstenošanas regula (ES) 2020/1478 (2020. gada 14. oktobris), ar ko attiecībā uz paraugu ņemšanu, noteikšanas standartmetodi un importa nosacījumiem saistībā ar trihinellas kontroli groza Īstenošanas regulu (ES) 2015/1375 (OV L 338, 15.10.2020., 7. lpp.).

            (*1)  Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši ar Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā pielikumā atsauces uz Apvienoto Karalisti neietver Ziemeļīriju.